EkBass/fiwiki-20250220-pages-articles huggingface dataset:
Jonas Černius

Jonas Černius (6. tammikuuta 1898 Kupiškis – 3. heinäkuuta 1977 Los Angeles) oli liettualainen kenraali ja Liettuan pääministeri noin puolen vuoden ajan vuonna 1939. Liettuan itsenäistyttyä 1918 Černius toimi vapaaehtoisena sotilaana Liettuan itsenäisyyssodissa. Hän oli yksi ensimmäisistä Liettuan armeijaopistosta valmistuneista ja jatkoi opintojaan Brysselissä (1929) ja Pariisissa (1932). Palattuaan Liettuaan hänet ylennettiin everstiluutnantiksi ja nimitettiin armeijan teknisen henkilöstön päälliköksi. Vuonna 1934 hänet ylennettiin everstiksi ja vuonna 1935 prikaatinkenraaliksi ja armeijan esikunnan päälliköksi. Maaliskuusta marraskuuhun 1939 Černius toimi Liettuan pääministerinä. Černius pakeni maasta Neuvostoliiton miehitettyä maan 1944. Aluksi hän asui Saksassa ja myöhemmin Isossa-Britanniassa. 1948 hän muutti Yhdysvaltoihin, missä hän toimi General Motorsin insinöörinä. ==Lähteet== *Simas Sužiedėlis, (1970-1978). "Jonas Černius". Encyclopedia Lituanica. II. Boston, Massachusetts: Juozas Kapočius. Sivut 490–491 *Curriculum Vitae Liettuan parlamentin sivulla Luokka:Liettuan pääministerit Luokka:Kenraalit Luokka:Vuonna 1898 syntyneet Luokka:Vuonna 1977 kuolleet
.sg

.sg on Singaporen Internet-maatunnus, jota ylläpitää Singapore NIC (SGNIC). Rekisteröinti edellyttää läsnäoloa, eräille toisen tason tunnuksille on eri rajoituksia. Toisen tason tunnuksen rekisteröinti edellyttää singaporelaista postiosoitetta. Tunnus otettiin käyttöön 1988. == Aiheesta muualla == * IANA .sg whois sg sg sv:Toppdomän#S
.sh

.sh on Saint Helenan Internet-maatunnus, jonka rekisteröinnistä vastaa Saint Helenan NIC ja sponsoroi Saint Helenan hallitus. Verkkotunnukset voivat sisältää erikoismerkkejä. Tunnus otettiin käyttöön 1997. .sh on linuxissa käytettävän skriptin tiedostopääte. == Aiheesta muualla == * IANA .sh whois sh sh sh sv:Toppdomän#S
Karin Hildén

Karin Mathilda Hildén (14. marraskuuta 1896 Ikaalinen – 20. elokuuta 1968 Helsinki) oli suomalainen taidemaalari. Karin Hildén kävi Taideteollista keskuskoulua 1915–1917 ja STY:n eli Suomen Taideyhdistyksen piirustuskoulua 1918–1919 ja 1926–1928. Vuoden 1921 hän opiskeli Académie Modernessa Pariisissa Ranskassa. Hildén osallistui Suomen Taiteilijain näyttelyihin vuosina 1919, 1920, 1921, 1926 ja 1928. Hän toimi Kansallismuseon piirtäjänä.Teuvo Termonen Karin Hildénin vanhemmat olivat maanviljelysneuvos Arthur Gideon Hildén ja Emilia von Bonsdorff.Karin Hildén Kuvataiteilijamatrikkelissa Ministeri Nils Osara oli hänen veljensä. ==Lähteet== * Teuvo Termonen: Suomalaista postikorttitaidetta, osa 4 s. 36, Suomen Postikorttiyhdistys Apollo 2006, ISBN 952-91-9956-2 * Karin Hildén Kuvataiteilijamatrikkelissa ===Viitteet=== Luokka:Suomalaiset taidemaalarit Luokka:Vuonna 1896 syntyneet Luokka:Vuonna 1968 kuolleet
Kansallinen edistyspuolue (Liettua)

Kansallinen edistyspuolue () on liettualainen puolue. Puolueen nimesi kirjailija Juozas Tumas-Vaižgantas, joka piti edistystä tärkeimpänä osana tulevaisuuden politiikkaa. Puolue julkaisi puolueohjelmansa vuonna 1917 Liettuan ollessa vielä osa Venäjän keisarikuntaa. Puolueohjelmassa puolue ilmoitti tärkeimmiksi tavoitteikseen demokraattisen tasavallan ja itsemääräämisoikeuden. Myöhemmin samana vuonna puolueen jäsen Alfonsas Petrulis äänestettiin Liettuan neuvostoon. Puolue ei kuitenkaan saanut paikkoja perustuslakia säätävään kokoukseen vuonna 1920. Tämän jälkeen puolue liitettiin osaksi Liettuan nationalistista liittoa. Vuonna 1994 puolue perustettiin uudelleen. ==Lähteet== *Historiikki puolueen omalla sivulla ==Aiheesta muualla== *Puolueen viralliset sivut Luokka:Liettuan puolueet
Claudio Morel Rodríguez

Claudio Marcelo Morel Rodríguez (s. 2. helmikuuta 1978 Asunción, Paraguay) on paraguaylainen jalkapalloilija. Hän on edustanut kotimaansa seurojen lisäksi kolmea argentiinalaisseuraa sekä espanjalaista Deportivo de La Coruñaa. Hän on pelipaikaltaan joko keskuspuolustaja tai vasen laitapuolustaja. Morel Rodríguez on San Lorenzon kasvatti ja nousi seuran edustusjoukkueeseen vuonna 1998. Hän pelasi joukkueessa vuoteen 2004 asti kunnes siirtyi argentiinalaiseen Boca Juniorsiin. Vuodet 2010–2012 hän edusti espanjalaista Deportivo La Coruñaa. Morel Rodríguez teki ensiesiintymisensä Paraguayn maajoukkueessa vuonna 1999. Hänet valittiin maajoukkueen kokoonpanoon vuoden 2010 MM-kilpailuihin. Hän on pelannut 35 maaottelua, joista viimeisen vuonna 2010. == Lähteet == * Tilastot National Football Teams -sivustolla * Tilastot Transfermarkt-sivustolla === Viitteet === Luokka:Paraguaylaiset jalkapalloilijat Luokka:Vuonna 1978 syntyneet Luokka:Elävät henkilöt
Liettuan talonpoikien ja vihreiden liitto

Liettuan talonpoikien ja vihreiden liitto (, tammikuusta 2012 lähtien) on keskustalainen liettualainen maaseutupuolue. Puolueen puheenjohtajana toimii maanviljelijä Ramūnas Karbauskis.Lithuanian Peasant and Greens union (History) 19.3.2012, lvls.lt, viitattu 19.1.2014 Vuoden 2012 parlamenttivaaleissa puolue sai yhden kansanedustajan Liettuan Seimasiin. Vuoden 2014 europarlamenttivaaleissa puolue voitti yhden europarlamentikon paikan.Peasant of green party is a winner of EP 2014 elections in Lithuania 27.5.2014, lvls.lt, viitattu 19.1.2014 == Historiaa== Nykyistä LVŽS:ää edelsi vuosina 2006-2012 keskusta-oikeistolainen Liettuan talonpoikien kansallinen liitto (). Sen oli ennen vuotta 2006 Valstiečių ir Naujosios demokratijos partijų sąjungos (). Se syntyi puolueen ollessa vaaliliitossa Liettuan talonpoikien puolueen ja Liettuan uuden demokraattisen puolueen kanssa, jotka molemmat myöhemmin yhdistyivät puolueeseen. Liettuan europarlamenttivaaleissa 2004 puolue sai 7,4 % äänistä ja yhden europarlamentaarikon Unioni kansakuntien Euroopan puolesta -ryhmään. Presidentinvaalissa 2004 silloinen puheenjohtaja Prunskienė sai ensimmäisellä kierroksella 21,4 % äänistä. Toisella kierroksella häntä kannatti 47,4 % äänestäneistä, ja hän hävisi vaalin Valdas Adamkusille. Liettuan parlamenttivaaleissa 2004 puolue sai 6,6 % kannatuksen ja 10 paikkaa Seimasiin. Parlamenttivaaleissa 2008 puolue menetti runsaasti kannatustaan, ja se sai vain 3,74 % äänistä ja näin kolme paikkaa parlamenttiin. Kannatuksen menetys jatkui europarlamenttivaaleissa 2009, kun puolue sai vain 1,8 % äänistä ja menetti Euroopan parlamentissa. Nykyään puolueen mepit istuvat Greens/EPA -ryhmässä. ==Lähteet== ==Aiheesta muualla== *Puolueen kotisivut Luokka:Liettuan puolueet
Valter Birsa

Valter Birsa (7. elokuuta 1986 Šempeter pri Gorici, Slovenian ST, Jugoslavia) on slovenialainen jalkapalloilija, pelipaikaltaan keskikenttäpelaaja. Hän edustaa italialaista Cagliaria. Aiemmin hän on Italiassa pelannut Genoan, Torinon, AC Milanin ja Chievo Veronan joukkueissa sekä Ranskassa Sochauxin ja Auxerren joukkueissa. Birsa valittiin vuonna 2006 maansa parhaaksi jalkapalloilijaksi. Hän on pelannut Slovenian maajoukkueessa 90 ottelua, joissa hän on tehnyt seitsemän maalia. Seuratasolla hän on ollut mukana voittamassa Slovenian liigan kahdesti sekä Ranskan cupin kerran. == Lähteet == Birsa, Valter Birsa, Valter Luokka:Elävät henkilöt
Rachid Mekloufi

Rachid Mekloufi (; 12. elokuuta 1936 Sétif, Ranskan Algeria – 8. marraskuuta 2024) oli algerialainen valmentaja ja jalkapalloilija. ==Ura== Hyökkääjänä pelannut Mekloufi pelasi suurimman osan urastaan Ranskassa. Hän aloitti pelaamisen Saint-Étiennessa vuonna 1954 ja nousi pian joukkueensa johtavaksi maalintekijäksi. Mekloufi pelasi joukkueessa neljä kautta kunnes palasi takaisin Algeriaan liittyäkseen kansalliseen vapautusrintamaan auttaakseen Algeriaa itsenäistymään Ranskan vallasta. Samalla hän pelasi puoleen jalkapallojoukkueessa kahden kauden ajan. Mekloufi ei tämän myötä voinut palata heti Ranskaan vaan pelasi yhden kauden Sveitsissä, Servettessä, jossa valmensi Saint-Étiennen entinen valmentaja Jean Snella. Mekloufi palasi takaisin vanhaan seuraansa Saint-Étienneen, jossa hän pelasi ensimmäisen ottelunsa joulukuussa 1962. Hyökkääjän roolista keskikentän rooliin siirretty Mekloufi oli siitä huolimatta seuransa parhaimpia maalintekijöitä ja nosti seuran takaisin pääsarjaan kaudella 1962–1963. Sittemmin hän johdatti seuran Ranskan mestariksi vuosina 1964, 1967 ja 1968. Uransa viimeiset kaksi vuotta Mekloufi vietti Korsikassa toimiessaan pelaaja-valmentajana Bastiassa. ===Maajoukkueura=== Algerian ollessa Ranskan siirtomaa Mekloufi pelasi Ranskan maajoukkueessa vuosina 1956–1957 neljän ottelun verran. Sittemmin Algerian itsenäistyttyä vuonna 1962 Mekloufi edusti synnyinmaataan vuodet 1963–1965 kahdeksan ottelun verran, joissa syntyi viisi maalia. ===Saavutukset=== *Coupe Charles Drago: 1955, 1958 *Ranskan mestaruus: 1957, 1964, 1967, 1968 *Ranskan cup: 1968 ==Valmennusura== Mekloufi aloitti valmentamisen vuonna 1969 pelaaja- valmentajana pelatessaan toista kauttaan Bastiassa. Kauden päätteeksi hän palasi takaisin Algeriaan ja otti valmennusvastuukseen Algerian maajoukkueen vuonna 1971. Hän ei kuitenkaan saanut johdatettua Algeriaa vuoden 1972 Afrikan kisoihin ja jätti tehtävät lokakuussa 1972. Seuraavan kerran Mekloufi toimi Algerian valmentajana vuosina 1975–1979, mutta ei kyennyt viemään maataan vieläkään Afrikan kisoihin, eikä MM-kisoihin. Sittemmin vuonna 1982 hänet valittiin kolmannen kerran Algerian päävalmentajaksi tällä kertaa yhdessä Mahieddine Khalefin kanssa Rabah Saâdanen tilalle, joka oli vienyt maan ensimmäistä kertaa MM-kisoihin karsinnoista. Kaksikko oli johdattaa maan historian ensimmäisissä MM-kisoissa toiselle kierrokselle, mutta se jäi alkulohkoon maalieron myötä. Mekloufi jätti maajoukkue tehtävät, mutta palasi vielä vuotta myöhemmin hetkellisesti Algerian valmentajaksi. ==Lähteet== * national-football-teams === Viitteet === Luokka:Algerialaiset jalkapalloilijat Luokka:Algerialaiset jalkapallovalmentajat Luokka:Vuonna 1936 syntyneet Luokka:Vuonna 2024 kuolleet
St. Clair (joki)

St. Clair on 64 kilometriä pitkä joki, joka virtaa Kanadan Ontarion provinssin ja Yhdysvaltojen Michiganin osavaltion rajalla. Joki saa alkunsa Huronjärvestä. Se laskee St. Clair -järveen ja on tärkeä osa vesitietä, joka mahdollistaa laivaliikenteen Suurilla järvillä. St. Clair saa alkunsa Huronjärvestä, josta virtaus on keskimäärin 5 200 m³/s. Jokeen laskee useita pienempiä jokia Kanadan sekä Yhdysvaltojen puolelta, ja näiden jokien yhteenlaskettu valuma-alue on 3 350 km². Jos mukaan lasketaan Ylä-, Michigan- ja Huronjärvi, valuma-alue on kaikkiaan 576 000 km². Joki laskee St. Clair -järveen, jonne on muodostunut joen tuomasta lietteestä suurehko suistoalue, jota on useaan otteeseen ruopattu laivaliikenteen mahdollistamiseksi. == Lähteet == == Aiheesta muualla == * A Comprehensive Management Plan for Lake St. Clair and the St. Clair River Great Lakes Commission * St. Clair River U.S. Army Corps of Engineers Detroit District * Friends of the St. Clair Luokka:Ontarion joet Luokka:Michiganin maantiede Luokka:Yhdysvaltain joet Luokka:Saint Lawrencen vesistö Luokka:Kanadan ja Yhdysvaltain raja Luokka:Rajajoet
Kuinka äkäpussi kesytetään (vuoden 1967 elokuva)

Kuinka äkäpussi kesytetään (La Bisbetica domata, The Taming of the Shrew) on Franco Zeffirellin ohjaama elokuva vuodelta 1967. Rooli on Taylorin ensimmäinen Shakespeare-rooli, Burton sen sijaan oli näytellyt Shakespearen näytelmissä koko uransa. Muut näyttelijät jäävät pariskunnan varjoon.Timo Peltonen, Elokuvatähtien rakkaus raivosi myös valkokankaalla, Helsingin Sanomat 25.6.2010, sivu D 17 Baptista Minola (Michael Hordern) on aikeissa naittaa kaksi tytärtään. Biancaa (Natasha Pyne) hän ei kuitenkaan halua päästää avioliittoon ennen kuin joku avioituu vanhemman tyttären Katharinan kanssa (Elizabeth Taylor). Katharina on äksyluoteinen nuori nainen, mutta nuori aatelismies Petruchio (Richard Burton) ottaa haasten vastaan, haluaa kesyttää hänet ja mennä hänen kanssaan naimisiin. == Vastaanotto == Helsingin Sanomien Mauri Taviola kirjoitti elokuvan tv-esityksen alla 1978, ettei Äkäpussissa onneksi näy Zeffirellin myöhemmälle uralle tyypillinen makeilu ja imelänkaunis sentimento. Elizabeth Taylorin hän sanoo näyttelevän jopa paremmin kuin edellisessä, Oscarin tuoneessa roolissaan elokuvassa Kuka pelkää Virginia Woolfia?. == Lähteet == Luokka:Vuoden 1967 yhdysvaltalaiset elokuvat Luokka:Vuoden 1967 italialaiset elokuvat Luokka:Franco Zeffirellin ohjaamat elokuvat
David Shephard

David Shephard on fiktiivinen hahmo televisiosarjassa Lost. Häntä näyttelee Dylan Minnette. David esiintyy neljässä jaksossa. == Rooli == David Shephard on Jack Shephardin ja Juliet Carlsonin poika. Kun Jack ja Juliet eroavat, David alkaa vieraantua isästään ja Jack tapaa häntä keskimäärin kerran kuussa. Kun Jack hakee Davidin koulusta, hän yrittää keskustella Davidin kanssa mutta tuloksetta. Lopulta Jack lähtee äitinsä luokse lukemaan isänsä testamenttia. Jackin äiti paljastaa Davidin pelkäävän Jackiä ja olevan pettynyt Christianin hautajaisista. Palattuaan kotiinsa Jack huomaa Davidin lähteneen. Jack lähtee Julietin asunnolle etsimään Davidiä, mutta ketään ei ole paikalla. Jack huomaa Davidin huoneessa valokuvan hänestä ja Davidistä. Jack kuuntelee vastaajan viestit, joista toinen kertoo Davidin musiikkiharjoitusten koe-esiintymisestä. Jack lähtee Davidin koe-esiintymiseen. Esiintymisessä Jack näkee Davidin soittavan pianoa. Jack kohtaa Dogenin, joka kehuu Davidiä sanoen pojalla olevan lahjoja. Jack kohtaa Davidin ulkona ja kysyy miksei tämä kertonut esiintymisestä. David vastaa, ettei hän halunnut epäonnistua Jackin silmissä. Jack sanoo isänsä tehneen samoin hänelle ja sanoneen, ettei Jackillä ole mitä se vaatii. Jack sanoo, ettei hän aio tehdä samaa virhettä minkä hänen isänsä teki ja ettei David koskaan epäonnistu hänen silmissään. David ymmärtää ja antaa Jackille anteeksi. Myöhemmin David on isänsä kanssa lukemassa Christianin testamenttia. Ilana esittelee Clairen heille, jolloin Claire paljastuu Jackin siskopuoleksi ja Davidin tätipuoleksi. Jackin joutuessa lähtemään kiirelliseen leikkaukseen, David sanoo Christianin todella pitäneen kaiken omana tietonaan. David toivottaa Jackille onnea leikkaukseen. Myöhemmin aamulla David sanoo laittaneensa Jackille aamiaista. Jack vitsailee, ettei murolaatikon avaaminen ole aamiaista. David kertoo Jackille illalla olevasta konsertista ja ehdottaa että Julietkin tulisi mukaan. Clairen saavuttua aamiaispöytään Jack saa puhelun, jossa kerrottiin Christianin arkun löytyneen. David nähdään myöhemmin sairaalassa, jossa Jack ja Juliet työskentelevät.Jack kysyy heiltä, kuka saisi ylimääräisen lipun, kun Jack joutuu jäämään leikkaukseen. Jack ehdottaa Clairea, minkä Juliet hyväksyy. Konsertissa Claire alkaa saada supistuksia, minkä vuoksi hän joutuu menemään takahuoneeseen ja jättämään Davidin yksin. Tämän jälkeen Davidiä ei enää nähdä. Locken saatua leikkauksen jälkeen muistinsa takaisin, hän huomauttaa Jackille, ettei tällä ole poikaa. == Lähteet == Luokka:Lostin hahmot Luokka:Kuvitteelliset lapset
Andy Newmark

Andrew "Andy" Newmark (s. 14. heinäkuuta 1950) on yhdysvaltalainen rumpali, joka tunnetaan erityisesti sessiomuusikkona. Hän on oli myös funk-yhtye Sly & the Family Stonen jäsen vuosina 1972–1973. Sly & the Family Stonen lisäksi Newmark on soittanut rumpuja mm. Roxy Music -yhtyeen albumeilla Flesh and Blood, Avalon ja The High Road sekä Roxy Music -yhtyeen "nokkamiehen" ja laulajan Bryan Ferryn sooloalbumeilla Boys and Girls, Bete Noire, Taxi, Mamouna, As Time Goes By, Frantic, Dylanesque, Olympia ja Avonmore. Hän soitti myös Roxy Musicin vuoden 1982 kiertueella sekä Bryan Ferryn kiertueella vuonna 1988. Tunnetuimpia artisteja, joiden sessiorumpalina Newmark on toiminut, ovat muun muassa John Lennon, David Bowie ja Cat Stevens. ==Diskografia== ===Patti Austin=== * End of a Rainbow (CTI, 1976) ===George Benson=== * In Concert- Carnegie Hall (CTI, 1975) * Good King Bad (CTI, 1975) * Benson & Farrell (CTI, 1976) ===Urbie Green=== * The Fox (CTI, 1976) ===Lalo Schifrin=== * Black Widow (CTI, 1976) ==Lähteet== *Drummerworld: Andy Newmark Luokka:Yhdysvaltalaiset rumpalit Luokka:Vuonna 1950 syntyneet Luokka:Elävät henkilöt
The Others

The Others (Los Otros, nimi tarkoittaa suomeksi ”Muut” tai ”Toiset”) on vuonna 2001 ensi-iltansa saanut kauhuelokuva, jonka on ohjannut espanjalainen Alejandro Amenábar. Pääosassa näyttelee Nicole Kidman. Se oli ensimmäinen englanniksi puhuttu elokuva, joka sai Espanjan valtion elokuvapalkinnon Goyan parhaan elokuvan palkinnon. Elokuvassa ei puhuta espanjaa. == Juoni == Elokuva sijoittuu vuoteen 1945. Grace Stewart asuu kahden lapsensa Annen ja Nicholaksen kanssa vanhassa kartanossa sumuisella saarella Englannin kanaalissa. Hänen miehensä ei ole palannut maailmansodasta. Lapset kärsivät valoherkkyydestä, ja talon kaikki ikkunat on peitetty verhoilla. Grace palkkaa taloon kolme uutta palvelijaa: vanhan naisen, miehen ja mykän piian. == Rooleissa == == Vastaanotto == Elokuva sai myönteisen vastaanoton. Rotten Tomatoes -sivustolla sai 83 %:n arvosanan 161 arvostelun perusteella. Sivulla kehutaan The Othersin olevan karmaiseva trilleri, joka muistuttaa siitä, ettei elokuvassa tarvitse olla kalliita erikoisefektejä ollakseen pelottava. == Aiheesta muualla == * * == Lähteet == Luokka:Vuoden 2001 espanjalaiset elokuvat Luokka:Espanjalaiset kauhuelokuvat Luokka:Yliluonnolliset jännityselokuvat Luokka:Psykologiset kauhuelokuvat Luokka:Kummitustaloelokuvat
Ionivirta

Ionivirta on sähkövirtaa, jossa varauksen kantajina toimivat ionit eli sähkövaraukselliset atomit tai molekyylit. Ionivirran käsite sai alkunsa sähkökemiasta, mutta sille on löytynyt merkittäviä sovellutuksia biologiassa. ==Ionivirta sähkökemiassa== Elektrolyysin käsitteestä kirjoitti Michael Faraday teoksessaan Experimental Researches In Electricity. Elektrolyysissä vesiliuokseen liuenneet ionit kantavat virtaa elektrodien välillä. Positiivisesti varattua elektrodia kutsutaan anodiksi ja negatiivisesti varattua elektrodia kutsutaan katodiksi. Negatiivisesti varautuneet anionit (esimerkiksi kloridi-ioni, Cl–) liikkuvat kohti anodia ja positiivisesti varautuneet kationit (esimerkiksi natriumioni, Na+) liikkuvat kohti katodia. Anodin ja katodin välinen jännite on voima, joka aiheuttaa elektrodien välillä kulkevan ionivirran. ==Ionivirta biologiassa== Ionien kantama virta on perusta biosähköisille ilmiöille, joihin lukeutuu muun muassa toimintapotentiaali hermo- ja lihassoluissa. Ionit voivat kulkeutua solukalvon läpi avointen ionikanavien läpi. Ionikanavat ovat solukalvolla olevia proteiineja, jotka muodostavat tietyille ioneille selektiivisiä reikiä. Ionikanavien auki- ja kiinnioloa säätelevät eri ionikanavatyypeissä kalvojännite, ligandit tai mekaaninen ärsytys. Ionivirta solukalvon läpi noudattaa yksinkertaistetusti Ohmin lakia, jossa virran suuruus on suoraan verrannollinen kalvojännitteeseen sekä konduktanssiin, jota edustavat avoimet ionikanavat. Solukalvon läpi kulkeva ionivirta on summa eri ionilajien (esimerkiksi Na+, K+ ja Cl–) kantamista virroista. Kuhunkin ionilajiin vaikuttava voima on yhtäsuuri kuin kalvojännitteen ja kyseisen ionilajin sähkökemiallisen tasapainopotentiaalin erotus. Sähkökemiallinen tasapainopotentiaali puolestaan riippuu kyseisen ionin hapetusluvusta ja pitoisuudesta solun sisä- ja ulkopuolella. Toimintapotentiaalin syntymekanismin kalmarin (Loligo) jättiläishermosyyssä selvittivät Alan Hodgkin ja Andrew Huxley. He käyttivät töissään niin kutsuttua jännitteenlukitustekniikkaa, jossa solun kalvojännite lukitaan halutulle tasolle ja mitataan solukalvon läpi kulkeva virta, kun jännite askelmaisesti muutetaan lähtötasolta toiselle tasolle. Hodgkin ja Huxley päättelivät kokeidensa perusteella, että toimintapotentiaalin nousuvaiheessa ratkaisevaa on natriumionien kantama virta ja laskuvaiheessa puolestaan kaliumionien kantama virta. Jännitteenlukitustekniikkaa käyttämällä voitiin eliminoida solukalvon kapasitanssista aiheutuva kapasitiivinen virta, joka riippuu kalvojännitteen muutosnopeudesta. Kun kapasitiivinen virta oli jännitteenlukituksen takia nolla, ainoa jäljelle jäänyt solukalvon ylitse kulkenut virta oli ionien kantama ionivirta. Merkittävää on, että Hodgkinin ja Huxleyn kokeiden aikaan ionikanavien olemassaolosta ei ollut vielä tietoa. ==Lähteet== *Hille, Bertil 1992: Ionic channels of excitable membranes. 2. painos. Sinauer Associates. Luokka:Solun fysiologia Luokka:Sähkökemia
WWE Over the Limit

Over the Limit oli World Wrestling Entertainmentin tuottama pay-per-view (PPV), mikä pidettiin 23. toukokuuta Joe Louis Arenalla Detroit, Michigan:ssa. Siellä pidettiin kahdeksan matsia. Over the Limit:ssä päättyi John Cenan ja Batistan feudi, mikä käytiin WWE Mestaruudesta "I Quit" matsissa. Paljon puhuttu oli myös CM Punkin ja Rey Mysterion välinen S.E.S. Pledge vs. Hair matsi, missä stipulaationa oli, jos Mysterio häviää hän joutuu liittymään Straight Edge Societyyn ja jos Punk häviää hän joutuu luopumaan hiuksistaan. == Päätapahtuma matsit == Ensimmäinen päätapahtuma matsi oli World Heavyweight Mestaruudesta Jack Swaggerin (mestari) ja Big Shown välillä. Matsia dominoi haastaja Big Show siihen asti kunnes Swagger diskattiin, joka löi Show’ta Mestaruus vyöllä. Matsin jälkeen Swagger vielä hyökkäsi Show’n kimppuun tuolin kanssa, mutta Show pystyi estämään tämän ja iski Swaggerille chokeslamin sekä K.O. punnchin. 7\. matsina nähtiin Eve Torresin ja Marysen välinen matsi Diva's Mestaruudesta. Matsin voitti Eve, joka myös säilytti Mestaruuden. Päätapahtumana oli John Cenan ja Batistan välinen "I Quit" matsi ("Minä Luovutan") WWE Mestaruudesta, missä kilpailijoiden täytyy yrittää saada vastustaja sanomaan "Minä luovutan". Kun Cena oli iskemässä Attitude Adjustmentiä sisääntulo lavalta auton päältä Batista päätti luovuttaa. Vaikka Batista oli jo luovuttanut Cena iski hänelle Attitude Adjustmentin auton päältä, joka meni lattian läpi. Kun Cena juhli voittoaan Sheamus potkaisi hänta, mihin show sitten päättyi. == Matsit ja tulokset == # Matsit Stipulaatiot Aika Dark Montel Vontavious Porter voitti Chavo Guerreron Tavallinen matsi 4:20 1 Kofi Kingston voitti Drew McIntyren Tavallinen matsi Intercontinental Mestaruudesta 6:24 2 R-Truth voitti Ted DiBiasen Tavallinen matsi 7:46 3 Rey Mysterio voitti CM Punkin Tavallinen matsi; jos Mysterio häviää hän joutuu liittymään The Straight-Edge Societyyn, mutta jos Punk häviää hänet ajetaan kaljuksi. 13:49 4 Hart Dynasty (David Hart Smith ja Tyson Kidd) (c) voittivat Chris Jerichon ja The Miz Tag team matsi Yhdistetyistä WWE Tag Team Mestaruuksista 10:44 5 Randy Orton paini Edgen kanssa tupla ulos lasketuiksi Tavallinen matsi 12:58 6 Big Show voitti Jack Swaggerin (c) diskauksella Tavallinen matsi World Heavyweight Mestaruudesta 5:05 7 Eve Torres (c) voitti Marysen Tavallinen matsi WWE Divas Championship:stä 5:03 8 John Cena (c) voitti Batistan "I Quit" matsi WWE Mestaruudesta 20:32 == Lähteet == ● Viralliset Over the Limitin sivut Luokka:Showpaini pl:WWE Backlash
Meiental

Meiental on Urin Alpeilla, Sveitsissä, Urin kantonissa sijaitseva laakso. Lännessä laakso päättyy 2 224 metriä korkeaan Susteninsolaan ja idässä se yhdistyy Reuss-joen yläjuoksun ympärillä levittäytyvään Urserental-laaksoon. Luokka:Sveitsin laaksot Luokka: Uri
Can’t Let Go

”Can’t Let Go” on Mariah Careyn toiselta studioalbumilta Emotions julkaistu single, jonka ovat kirjoittaneet Carey itse ja Walter Afanasieff. ”Can’t Let Go” julkaistiin Emotions-albumin toisena singlenä loppuvuodesta 1991. Careyn viisi aiempaa Yhdysvalloissa julkaistua singleä olivat olleet Billboard Hot 100 -listan sijalla yksi, mutta ”Can’t Let Go” katkaisi sarjan sijoittumalla toiseksi. Kappale oli kuitenkin neljänkymmenen parhaan joukossa seitsemäntoista viikon ajan. Koska Carey oli riitautunut sanoittajakumppani Ben Marguliesin kanssa, levy-yhtiö ehdotti, että hän työskentelisi muiden esikoisalbumin parissa työskennelleiden tuottajien kanssa, joista Carey valitsi Walter Afanasieffin. == Raidat == === Maailmanlaajuinen single === # ”Can’t Let Go” (edit) # ”To Be Around You” === Euroopan maxi-single === # ”Can’t Let Go” (edit) # ”To Be Around You” # ”The Wind” Luokka:Mariah Careyn kappaleet Luokka:Vuoden 1991 kappaleet
David Mitchell (näyttelijä)

David Mitchell (s. 14. heinäkuuta 1974 Wiltshire, Englanti) on brittiläinen näyttelijä, koomikko ja käsikirjoittaja. Hänen tunnetuin roolinsa on ehkä Mark Corriganin hahmo komediasarja Peep Showssa, josta hän on voittanutkin useita palkintoja. Siinä hän näytteli yhdessä vanhan yliopistoystävänsä Robert Webbin kanssa. Mitchell on esiintynyt myös useissa radio-ohjelmissa. ==Teoksia== * David Mitchell: Back Story. Harper (2013), ISBN 0007351747. ==Aiheesta muualla== * * Luokka:Brittiläiset näyttelijät Luokka:Vuonna 1974 syntyneet Luokka:Elävät henkilöt
Brad Guzan

Bradley Edwin "Brad" Guzan (s. 9. syyskuuta 1984 Evergreen Park, Illinois) on yhdysvaltalainen jalkapalloilija. Hän on pelipaikaltaan maalivahti ja edustaa tällä hetkellä Atlanta Unitedia joka pelaa yhdysvalloissa Mls liigaa == Seurajoukkueura == Guzan on puolalaisamerikkalainen pelaaja, joka aloitti ammattilaisuransa Chicago Magic Soccer Clubin nuorten joukkueessa. Hän pelasi myös oman High schoolinsa joukkueessa Providence Catholic High School Illinoisissa. Koulusta hän valmistui vuonna 2003, jolloin hän siirtyi Etelä- Carolinan yliopiston jalkapallojoukkueeseen. Guzan vakuutti yliopistojoukkueessa pelaten yhteensä 18 ottelua ensimmäisellä kaudellaan. Hän päästi niissä keskimäärin 0,96 maalia per ottelu ja piti kahdeksan nollapeliä. Hän pääsi myös yliopiston tähdistökentälliseen. Vuonna 2005 Guzan valittiin Major League Socceriin Adidaksen kautta, jolloin Chivas USA varasi hänet joukkueeseen. Heinäkuussa 2008 Guzan teki 1,2 miljoonan euron arvoisen sopimuksen englantilaisen Aston Villan kanssa. Hänen sopimuksensa Guzanin kanssa kesti kuitenkin kauden loppuun, joten hän pääsi muuttamaan elokuussa. Guzan teki debyyttinsä Aston Villassa syyskuussa 2008 Englannin liigacupissa. Hän pelasi Villassa seuraavien kahdeksan kauden aikana kaikkiaan 144 valioliigaottelua, joissa päästi 241 maalia. Nollapelejä hän pelasi 27. Kevätkaudella 2011 hän pelasi lainasopimuksella Hull Cityssä 16 mestaruussarjan ottelua. Guzan siirtyi Middlesbroughiin vapaalla siirrolla kesällä 2016. == Maajoukkueura == Guzan debytoi Yhdysvaltojen joukkueessa Guatemalaa vastaan helmikuussa 2006. Hän pelasi Copa Américassa 2007 ottelun Kolumbiaa vastaan. Hän pääsi pelaamaan 2010 MM-kisojen karsintoihin. Ensimmäisen karsintapelinsä hän pelasi toisen kierroksen ottelussa Barbadosia vastaan, jonka Yhdysvallat voitti lukemin 8−0. Hän pelasi myös maanosaliittojen cupissa 2009 Egyptiä vastaan, jonka Yhdysvallat voitti 3−0. Guzan kuului Yhdysvaltojen joukkueeseen MM-kilpailuissa 2010 ja 2014. Hän ei kuitenkaan päässyt pelaamaan kummissakaan kisoissa yhtään ottelua. Hän pelasi Yhdysvaltojen kaikki kuusi ottelua joukkueen sijoittuessa neljänneksi CONCACAF Gold Cupissa 2015. Seuraavan vuoden Copa Américassa 2015 hän pelasi Yhdysvaltojen kaikki muut ottelut paitsi tappiollisen pronssiottelun. Kaikkiaan Guzan on pelannut 58 maaottelua vuosina 2006–2017. == Lähteet == * http://www.avfc.co.uk/page/PlayerProfiles * http://www.transfermarkt.co.uk/en/brad-guzan/profil/spieler_39471.html === Viitteet === == Aiheesta muualla == Luokka:Yhdysvaltalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Make It Happen

Make It Happen on Mariah Careyn toiselta studioalbumilta Emotions julkaistu single. Sen ovat kirjoittaneet Carey itse, sekä David Cole ja Robert Clivillés. "Make It Happen" julkaistiin albumin kolmantena singlenä vuonna 1992. Koska Careyn viisi edellistä laulua olivat sijoittuneet Billboard Hot 100 -singlelistan sijalle yksi ja kuudes single, "Can’t Let Go", toiseksi, "Make It Happen" -kappaleen odotukset olivat kovat. Kappale sijoittui kuitenkin viidenneksi ja pysyi neljänkymmenen parhaan joukossa kuusitoista viikkoa. Vaikka "Make It Happen" ei sijoittunut singlelistan kärkeen, se oli yksi vuoden suurimmista hiteistä ja kuten edellisetkin Careyn singlet, kappale voitti BMI Pop -palkinnon. Carey esitti "Make It Happen" -kappaleen akustisen version MTV Unplugged -televisio-ohjelmassa vuonna 1992 ja hänen ohjelmassa esittämänsä kappaleet äänitettiin MTV Unplugged -EP-levylle. == Kappaleet == === Maailmanlaajuinen single === # Make It Happen (Radio Edit) # Emotions (Special Motion Edit) === Euroopan maxi-single === # Make It Happen (Radio Edit) # Make It Happen (Extended Version) # Make It Happen (Dub Version) # Make It Happen (C+C Classic Version) # Make It Happen (Album Version) === Yhdysvaltojen maxi-single === # Make It Happen (Extended Version) # Make It Happen (Dub Version) # Make It Happen (C+C Classic Version) # Make It Happen (Radio Edit) # Make It Happen (Album Version) # Emotions (Special Motion Edit) Luokka:Mariah Careyn kappaleet Luokka:Vuoden 1992 kappaleet
Emotions (kappale)

Emotions on Mariah Careyn toisen studioalbumin Emotions nimikkokappale, sekä albumilta ensimmäisenä julkaistu single. Sen ovat kirjoittaneet ja tuottaneet Carey itse, David Cole sekä Robert Clivillés. ”Emotions” julkaistiin Yhdysvalloissa elokuussa 1991 ja muualla loppuvuodesta 1991. ”Emotions” voitti BMI R&B; -palkinnon ja nousi seitsemännellä listaviikollaan Billboard Hot 100 -listan kärkeen, jossa se vietti kolme viikkoa. Kappale sai ehdokkuuden Grammy Awardsin ”Paras naisartistin laulusuoritus” -kategoriassa, mutta palkinnon sai Bonnie Raittin ”Something to Talk About”. == Raidat == === Maailmanlaajuinen single === # ”Emotions” # ”Vanishing” === Yhdysvaltojen maxi-single === # ”Emotions” (12” club mix) # ”Emotions” (12” instrumental) # ”Emotions” (album version) # ”There’s Got to Be a Way” (12” mix) # ”There’s Got to Be a Way” (vocal dub mix) === Euroopan maxi-single === # ”Emotions” # ”Vanishing” # ”Vision of Love” Luokka:Mariah Careyn kappaleet Luokka:Vuoden 1991 kappaleet Luokka:Billboard Hot 100 -listan ykköset
If It’s Over

If It’s Over on Mariah Careyn ja Carole Kingin Careyn toiselle studioalbumille Emotions kirjoittama laulu, jonka tuottivat Carey itse sekä Walter Afanasieff. "If It’s Over" julkaistiin myös akustisena versiona MTV Unplugged -EP-levyn toisena singlenä vuonna 1992. Alun perin King ehdotti, että Carey tekisi cover-version Kingin laulusta "(You Make Me Feel Like) A Natural Woman", mutta Carey kieltäytyi sanoen, että teki mieluummin omaa materiaalia. Kaikki Careyn edelliset singlet olivat menestyneet hyvin Yhdysvalloissa ja kuusi niistä oli päässyt Billboard Hot 100 -listan sijalle yksi. Koska Columbia Records -levy- yhtiön johtajat uskoivat "If It’s Over" -kappaleen olevan ristiriidassa Careyn imagon kanssa, sitä ei julkaistu Yhdysvalloissa lainkaan singlenä. == Raidat == === Australian/Euroopan single === # "If It’s Over" (live) # "If It’s Over" === Japanin single === # "If It’s Over" (live) # "Emotions" # Erityinen puhuttu viesti japanilaisille faneille === Euroopan maxi-single === # "If It’s Over" (live) # "If It’s Over" # "Someday" (new 12" jackswing) Luokka:Mariah Careyn kappaleet Luokka:Vuoden 1992 kappaleet
Bernin ihme

Bernin ihme () on Sönke Wortmannin ohjaama elokuva vuodelta 2003. Se kertoo eräästä saksalaisperheestä sekä Saksan yllättävästä mestaruudesta jalkapallon MM-kisoissa 1954. Jalkapalloturnauksen finaali käytiin Bernissä ja elokuva sai nimensä tästä ottelusta. Elokuvaa kävi katsomassa teattereissa yli kuusi miljoonaa katsojaa ja se on täten yksi Saksan historian tuottoisimmista elokuvista. == Juoni == Elokuvan alussa Richard, esseniläinen kaivosmies palaa kotiin oltuaan yksitoista vuotta sotavankina Siperiassa. Tänä aikana hänen perheensä, johon kuuluvat vaimo, kaksi poikaa ja tytär, on elänyt erittäin köyhää elämää. Kun Richard yllättäen palautettiin takaisin kotimaahansa, hänellä oli ongelmia tutustua perheeseensä ja maahansa uudelleen. Richardin vaimolla on pieni yritys, hänen vanhempi poikansa on ryhtynyt kommunistiksi ja hänen tyttärensä flirttailee brittisotilaiden kanssa. Perheen kuopus ja yksi elokuvan tärkeimmistä henkilöistä, 11-vuotias Matthias ei edes tunne isäänsä. Hänen idolinsa on Rot-Weiss Essenissä pelaava jalkapalloilija Helmut Rahn. Richard ei aluksi pidä lainkaan Matthiaksen rakkaudesta jalkapalloon, mutta hän alkaa suhtautua lajiin myötämielisemmin ja lopulta isä ja poika ajavat Berniin katsomaan MM-kisojen finaalia. Elokuvan sivujuonena on Rahnin ja Matthiaksen tutustuminen, jonka seurauksena Matthiaksesta tuli pelaajan eräänlainen maskotti. Elokuvassa tapahtui myös muutamia ihmeellisiä tapahtumia. Ottelussa Saksan joukkue sai etua yhtäkkiä alkaneesta sateesta, joka hidasti vastajoukkue Unkarin peliä. Lisäksi Helmut Rahn näki Matthiaksen sivurajalla ja sai siitä voimaa tehdäkseen ottelun voittomaalin. Ottelun jälkeen Saksan yllättävä voitto nosti koko kansan mielialaa ja paransi monia toisesta maailmansodasta johtuneita haavoja. === Oikea ottelu === Saksan joukkue kohtasi jalkapallon MM-finaalissa 1954 Unkarin, jota pidettiin ottelun selvänä ennakkosuosikkina, sillä unkarilaiset eivät olleet hävinneet yhtäkään ottelua neljään vuoteen. Suosikin asemaa lisäsi myös se, että Unkari oli voittanut Saksan alkulohkossa peräti 8-3. Finaalissa Unkari johti jo 2-0, mutta Saksa nousi voittoon lukemin 3-2. Helmut Rahn teki voittomaalin kuusi minuuttia ennen pelin loppua. Maailmanmestaruus antoi sodan hajottamalle Saksalle puhtia uuteen nousuun ja sitä pidetäänkin yhtenä maan taloudellisen ja poliittisen nousun symboleista. == Arvioita == Turun Sanomien Tapani Maskula piti Bernin ihmettä vanhakantaisena, miesyleisölle suunnattuna imelänä epookkielokuvana kolmen sukupolven kohtalonyhteydestä ja itsetunnon lujittamisesta. ”Sotavankeudesta palannut, ankaraa kuria vaativa isä edustaa natsien romahduttamaa ryhtiä, Helmut Rahn sinnikkyydellään Länsi-Saksan taloudellisen noususuhdanteen mallinukkea ja Matthias unelmiinsa luottavaa tulevaisuuden toivoa.” == Lähteet == Luokka:Vuoden 2003 saksalaiset elokuvat Luokka:Jalkapalloelokuvat
Furanoosi

Furanoosi on yksinkertaisten sokerien rengasmainen muoto. Furanoosirengas koostuu neljästä hiiliatomista ja yhdestä happiatomista. Nimi tulee renkaasta, joka muistuttaa furaanin rengasrakennetta. == Rakenne == Furanoosi on rakenteeltaan syklinen hemiasetaali. Furanoosirakenne on stabiili erityisesti viisi hiiliatomia sisältävissä pentooseissa, kuten riboosissa ja deoksiriboosissa, jotka esiintyvät tässä muodossa nukleiinihapoissa. Heksoosit ovat yleensä pyranoosimuodossa, koska kuuden atomin muodostama rengas on viisiatomista stabiilimpi. Ketoheksoosit muodostavat furanoosirenkaan aldoheksooseja herkemmin ja liuoksissa furanoosina merkittävästi esiintyviä aldoheksooseja ovat galaktoosi, taloosi, altroosi ja idoosi.Ketoheksooseihin kuuluva Fruktoosi on polysakkarideissaan pääosin furanoosina. Haworth- projektiossa furanoosirengas piirretään tasomaisena viisikulmaisena renkaana niin, että renkaan happiatomi on poispäin katsojasta. Hiiliatomien sidosviivat on vahvennettu niin, että ne näyttävät olevan lähempänä katsojaa. Anomeerinen hiiliatomi piirretään renkaan oikeimmanpuoliseen kulmaan. Todellisuudessa furanoosirengas ei ole tasomainen. Furanoosit esiintyvät kahdessa eri konformaatiossa, kirjekuori- ja vääntyneessä konformaatiossa. Kirjekuorikonformaatiossa neljä atomia muodostavat tason ja yksi hiiliatomeista on tasosta erillään. Vääntyneessä konformaatiossa kolme renkaan atomeista muodostavat tason ja kaksi hiiliatomia ei kuulu tasoon. Näistä atomeista toinen on tason yläpuolella ja toinen alapuolella. == Lähteet == Luokka:Hiilihydraatit
Root (yhtye)

Root on tšekkiläinen black metal -yhtye. Root oli yksi Tšekin black metal -pioneereista, yhtye perustettiin vuonna 1987. ==Jäsenet== ===Nykyiset jäsenet=== * Jiří "Big Boss" Valter - laulu * Igor Hubík - basso * Marek "Ashok" Šmerda - kitara * René "Evil" Kostelňák - kitara * Marek "Deadly" Fryčák - rummut ===Entiset jäsenet=== * Robert "Dr. Fe" Krčmář - laulu (1988–1989) * Zdeněk "Mr. Zet" Odehnal - kitara (1988) * Petr "Mr. Cross" Kříž - kitara (1989) * Petr "Mr. Death" Pálenský - kitara (1989) * Dan "Mr. D.A.N." Janáček - kitara (1990–1992) * Petr "Blackie" Hošek - kitara (1987–2004) * Rostislav "Black Drum" Mozga - rummut (1989–1991) * Aleš "Poison" Jedonek - kitara (2005–2008) == Diskografia == ===Demot=== Vuosi Nimi 1988 Deep in Hell 1988 Reap of Hell 1988 War of Rats 1989 Messengers from Darkness 1989 The Trial ===Albumit=== Vuosi Nimi 1990 7 černých jezdců / 666 (single) 1990 Zjevení 1991 The Relevation 1991 Hell Symphony 1992 The Temple in the Underworld 1996 Kärgeräs 1999 The Book 1999 Zjevení / The Temple in the Underworld (2CD uudelleenjulkaisu) 2001 Black Seal 2001 Hell Symphony / Kärgeräs (2CD uudelleenjulkaisu) 2002 DEMA (2CD uudelleenjulkaistuja demoja) 2003 Madness of the Graves 2006 Casilda (mini CD) 2007 Daemon Viam Invenient 2008 Capturing Sweden (live) 2011 Heritage of Satan 2016 Kärgeräs – Return from Oblivion ===DVD=== Vuosi Nimi 2006 Deep in Root (2DVD) ==Aiheesta muualla== * Yhtyeen kotisivu (englanniksi) Luokka:Tšekkiläiset black metal -yhtyeet
NBA-kausi 2010–2011

NBA-kausi 2010–2011 on NBA-koripalloliigan 65. kausi. Runkosarja alkoi 26. lokakuuta 2010 ja päättyi 13. huhtikuuta 2011, jonka jälkeen käynnistyivät pudotuspelit. Dallas Mavericks voitti seurahistoriansa ensimmäisen mestaruuden voitettuaan Miami Heatin 12. kesäkuuta päättyneessä finaalisarjassa voitoin 4–2. ==Tapahtumia== ==Runkosarja== Läntinen konferenssi V H V% San Antonio Spurs * 61 21 74.4% Los Angeles Lakers * 57 25 69.5% Dallas Mavericks 57 25 69.5% Oklahoma City Thunder * 55 27 67.1% Denver Nuggets 50 32 61.0% Portland Trail Blazers 48 34 58.5% New Orleans Hornets 46 36 56.1% Memphis Grizzlies 46 36 56.1% Houston Rockets 43 39 52.4% Phoenix Suns 40 42 48.8% Utah Jazz 39 43 47.6% Golden State Warriors 36 46 43.9% Los Angeles Clippers 32 50 39.0% Sacramento Kings 24 58 29.3% Minnesota Timberwolves 17 65 20.7% Itäinen konferenssi V H V% Chicago Bulls * 62 20 75.6% Miami Heat * 58 24 70.7% Boston Celtics * 56 26 68.3% Orlando Magic 52 30 63.4% Atlanta Hawks 44 38 53.7% New York Knicks 42 40 51.2% Philadelphia 76ers 41 41 50.0% Indiana Pacers 37 45 45.1% Milwaukee Bucks 35 47 42.7% Charlotte Bobcats 34 48 41.5% Detroit Pistons 30 52 36.6% New Jersey Nets 24 58 29.3% Washington Wizards 23 59 28.0% Toronto Raptors 22 60 26.8% Cleveland Cavaliers 19 63 23.2% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Kevin Durant Oklahoma City Thunder 27.7 Levypalloja per ottelu Kevin Love Minnesota Timberwolves 15.2 Syöttöjä per ottelu Steve Nash Phoenix Suns 11.4 Riistoja per ottelu Chris Paul New Orleans Hornets 2.4 Torjuntoja per ottelu Andrew Bogut Milwaukee Bucks 2.6 Pelitilanneheittojen tarkkuus Nenê Denver Nuggets 61.5% Vapaaheittojen tarkkuus Stephen Curry Golden State Warriors 93.4% Kolmen pisteen heittojen tarkkuus Matt Bonner San Antonio Spurs 45.7% ==Pudotuspelit== ==Palkitut pelaajat== * Arvokkain pelaaja (MVP): Derrick Rose, Chicago Bulls * Vuoden tulokas: Blake Griffin, Los Angeles Clippers * Vuoden puolustuspelaaja: Dwight Howard, Orlando Magic * Paras kuudes pelaaja: Lamar Odom, Los Angeles Lakers * Kehittynein pelaaja: Kevin Love, Minnesota Timberwolves * Vuoden valmentaja: Tom Thibodeau, Chicago Bulls * Finaalien MVP: Dirk Nowitzki, Dallas Mavericks == Aiheesta muualla == Luokka:NBA-kaudet Luokka:Koripallosarjojen kausi 2010–2011/2011
Christian Vander

Christian Vander (s. 21. helmikuuta 1948 Nogent-sur-Marne, Val-de-Marne, Ranska) on ranskalainen muusikko, rumpali-laulaja, säveltäjä ja progressiivisen rockyhtyeen Magman perustajajäsen. Vanderilla on myös sooloprojekteja kuten Christian Vander Trio ja Offering. Christian Vander tunnetaan virtuoosimaisesta rumputyöskentelystään sekä omalaatuisista sävellyksistä, jotka yhdistelevät jazzia, rockia sekä klassista musiikkia ja oopperavaikutteita. Hän on maininnut musiikillisiksi esikuvikseen monia erityylisiä muusikoita ja säveltäjiä kuten John Coltranen ja Richard Wagnerin. Suurimmaksi vaikuttajakseen rummuissa Vander on maininnut Elvin Jonesin. == Aiheesta muualla == * Luokka:Ranskalaiset muusikot Luokka:Vuonna 1948 syntyneet Luokka:Elävät henkilöt
Blackfield (albumi)

__NOTOC__ Blackfield on rockyhtye Blackfieldin esikoisalbumi, joka julkaistiin helmikuussa 2004. Albumin kappaleet ovat säveltäneet ja sanoittaneet Steven Wilson ja Aviv Geffen. Kappaleet ”Cloudy Now” ja ”Scars” ovat englanninkielisiä covereita Aviv Geffenin aiemmista kappaleista. == Kappaleet == # # # # # # # # # # == Kokoonpano == * Aviv Geffen – kosketinsoitin, muut kitarat, laulu * Steven Wilson – kitarat, muut koskettimet, laulu * Daniel Salomon – piano * Seffy Efrati – basso * Tomer Z – rummut & lyömäsoittimet == Arvostelut == * AllMusic: AllMusic review == Lähteet == Luokka:Blackfieldin albumit Luokka:Vuoden 2004 esikoisalbumit
Luettelo Derbin moottoripyörämalleista

Tämä artikkeli sisältää moottoripyörävalmistaja Derbin valmistamat moottoripyörämallit. == Mallisto == * Derbi Atlantis * Derbi Boulevard 50 * Derbi Boulevard 125 * Derbi Cross City 125 * Derbi GP1 * Derbi GPR 50 * Derbi GPR 125 * Derbi Mulhacén 125 * Derbi Mulhacén Café 125 * Derbi Mulhacén Café 659 * Derbi Rambla 125 * Derbi Rambla 250i * Derbi Rambla 300i * Derbi Sonar 50 * Derbi Sonar 125 * Derbi Senda * Derbi Senda DRD Evo * Derbi Senda DRD Pro * Derbi Senda DRD Racing * Derbi Senda DRD Racing Limited Edition * Derbi Senda DRD X-Treme * Derbi Senda 125 * Derbi Senda DRD 125 * Derbi Senda Baja 125 * Derbi Senda X-Treme * Derbi Senda X-Race * Derbi Terra 125 * Derbi Terra Adventure 125 Luokka:Derbi
Blackfield II

__NOTOC__ Blackfield II on rockyhtye Blackfieldin toinen studioalbumi, joka julkaistiin 6. maaliskuuta 2007. Sen musiikin ovat säveltäneet ja sanoittaneet Steven Wilson ja Aviv Geffen. == Kappaleet == # # # # # # # # # # == Kokoonpano == * Aviv Geffen – kosketinsoitin, muut kitarat, laulu * Steven Wilson – kitarat, muut koskettimet, laulu * Daniel Salomon – piano * Seffy Efrati – basso * Tomer Z – rummut & lyömäsoittimet == Arvostelut == * AllMusic: AllMusic review * The Aquarian: A+The Aquarian: Album review * Desibeli.net: Desibeli.net: Levyarvio * Imperiumi.net: Imperiumi.net: Levyarvio * PopMatters: 7/10PopMatters: Album review * Soundi: Soundi: Levyarvio == Lähteet == Luokka:Blackfieldin albumit Luokka:Vuoden 2007 albumit
Grigorovitš

Grigorovitš oli venäläinen ja sittemmin neuvostoliittolainen lentokoneiden suunnittelutoimisto (OKB), jota johti Dmitri Grigorovitš. ==Lentokoneet== * Grigorovitš M-1 lentovene, 1913 * Grigorovitš M-2 lentovene * Grigorovitš M-3 lentovene * Grigorovitš M-4 lentovene * Stetinin M-5 eli Grigorovitš M-5 lentovene, 1914 * Grigorovitš M-6 lentovene * Grigorovitš M-7 lentovene * Grigorovitš M-8 lentovene * Grigorovitš M-9 lentovene, aseistettu konekiväärillä vuonna 1915 ja tykillä vuonna 1916 * Grigorovitš M-10 lentovene * Grigorovitš M-11 lentovene-hävittäjä, 1916 * Grigorovitš M-12 lentovene * Grigorovitš M-13 lentovene * Grigorovitš M-14 lentovene * Grigorovitš M-15 lentovene * Grigorovitš M-16 lentovene talvivarustuksella * Grigorovitš M-17 lentovene * Grigorovitš M-18 lentovene * Grigorovitš M-19 lentovene * Grigorovitš M-20 lentovene * Grigorovitš M-21 lentovene * Grigorovitš M-22 lentovene * Grigorovitš M-23 lentovene * Grigorovitš M-24 lentovene * Grigorovitš ROM-1 lentovene * Grigorovitš ROM-2 lentovene * Grigorovitš MK-1 lentovene * Grigorovitš MRL-1 lentovene * Grigorovitš MR-2 lentovene * Grigorovitš MR-3 lentovene * Grigorovitš MR-5 lentovene * Grigorovitš MUR-1 lentovene * Grigorovitš MU-2 lentovene * Grigorovitš MUR-2 lentovene * Grigorovitš PI-1 (Pushechny Istrebitel) hävittäjä, 1930-1933 * Grigorovitš SUVP matkustajalentokone * Grigorovitš TB-5 pommittaja * Grigorovitš TSh-1 maataistelukone * Grigorovitš TSh-2 maataistelukone * Grigorovitš DI-3 saattuesuojahävittäjä * Grigorovitš I-Z hävittäjä * Grigorovitš IP-1 maataistelukone ;Polikarpoville tehtyjä suunnitelmia *Grigorovitš I-1 hävittäjä *Grigorovitš I-2 ja I-2bis hävittäjä *Polikarpov I-5 hävittäjä == Lähteet == Luokka:Neuvostoliittolaiset ja venäläiset lentokonevalmistajat
Fodil Megharia

Fodil Megharia (s. 23. toukokuuta 1961 Orléansville) on algerialainen entinen puolustaja. ==Ura== Megharia vietti koko 1980-luvun kotikaupunkinsa seurassa ASO Chlefissa, josta hän siirtyi Tunisiaan Club Africainiin vuonna 1989. Megharia pelasi joukkueessa neljä kautta ja saavutti menestystä voittaen muun muassa kahdesti Tunisian mestaruuden vuosina 1990 ja 1992, sekä Afrikan Mestarien liigan vuonna 1991. Menestys vuosien jälkeen Megharia palasi kasvattajaseuraansa ASO Chlefiin, jossa hän päätti uransa kauteen 1994-1995. Megharia pelasi Algerian maajoukkueessa 73 ottelua vuosien 1984–1992 aikana. Hän kuului Algerian maajoukkueeseen vuoden 1986 MM-kisossa. ==Lähteet== * Worldfootball Luokka:Algerialaiset jalkapalloilijat Luokka:Vuonna 1961 syntyneet Luokka:Elävät henkilöt
Matus Bisnovat

Matus Bisnovat (, 23. lokakuuta 1905, Nikopol, Jekaterinoslavin kuvernementti – 8. marraskuuta 1977) oli neuvostoliittolainen lentokoneiden ja ohjusten suunnittelija. Matus Bisnovat valmistui vuonna 1931 Moskovan ilmailuinstituutista (MAI). Vuonna 1938 hän oli noussut TsAGIn erään tiimin johtajaksi osallistuen useiden lentokoneiden suunnitteluun. Vuosina 1942-1944 Bisnovat osallistui "302"-koodilla kehitettävän patopaine/rakettihävittäjän suunnitteluun NII-3ssä, jota johti A. G. Kostikov. Vuonna 1946 hän nousi Tehdas 293:n johtoon ja hän johti insinööritiimiä, joka oli aiemmin toiminut OKB 293:ssä, jota johti Viktor Bolkhovitinov. Siellä Bisnovat osallistui Bereznjak-Aleksei Isajevin BI-1-rakettikoneen suunnitteluun. Vuonna 1948 hän suunnitteli - saksalaisen DFS 346-lentokonesuunnitelman pohjalta - moottorisuunnittelija Aleksei Isajevin kanssa ylisoonisen Samolet 5-lentokoneen. Vuonna 1952 hän kehitti infrapunaohjautuvan ilmasta-ilmaan- ohjuksen SNARS-250n. Bisnovat menetti Tehtaan 293 johdon tullen vuonna 1954 KB Molnija-suunnittelutoimiston johtajaksi, jossa johti hävittäjien ilmasta- ilmaan-ohjusten K-40, K-60 ja K-73 kehitystyötä. Hän kuoli vuonna 1977 diabetekseen. ==Aiheesta muualla== * Matus Bisnovat at www.buran.ru * Matus Bisnovat www.testpilot.ru-sivustolla Luokka:Neuvostoliittolaiset lentokonesuunnittelijat Luokka:Vuonna 1905 syntyneet Luokka:Vuonna 1977 kuolleet
Reinhold Platz

Reinhold Platz (16. tammikuuta 1886 Cottbus - 15\. syyskuuta 1966 Ahrensburg) oli saksalainen lentokonesuunnittelija, joka toimi Fokker-lentokonetehtaalla ensin Saksassa ja sitten Hollannissa. Platz palkattiin hitsaajaksi Fokkerille vuonna 1912. Hän ensimmäisenä työnään oli Fokker Spin -koneen rakenteiden hitsaus. Platz nousi vuonna 1916 Fokkerin pääsuunnittelijaksi Schwerinin tehtaalle. Platzilla ei ollut lainkaan niin sanottua korkeampaa koulutusta. Anthony Fokkerin ja Reinhold Platzin tiimi oli kuitenkin erinomaisen toimiva ja tuottelias. Anthony Fokker johti yleensä prototyypin kehitystyötä. Platz suunnitteli Fokker D.VII -hävittäjän. Platz johti Fokkerin tehtaita Amsterdamissa ensimmäisen maailmansodan jälkeen. == Lähteet == == Aiheesta muualla == *Weyl, Alfred R. Fokker: The Creative Years. Putnam 1965. *Grosz, Peter. Reinhold Platz and the Fokker Co. Over the Front, Vol. 5, No. 3, Autumn 1990. Luokka:Saksalaiset lentokonesuunnittelijat Luokka:Vuonna 1886 syntyneet Luokka:Vuonna 1966 kuolleet
Thuidiaceae

Havusammalet (Thuidiaceae) on lehtisammalien heimo, joka kuuluu palmikkosammalten lahkoon. == Sukuja == Havusammalten heimoon kuuluvat Suomessa esiintyvät suvut ja lajit: * Abietinella – havusammalet eli ketohavusammalet ** Abietinella abietina – ketohavusammal * Thuidium – neidonsammalet eli lehtohavusammalet ** Thuidium assimile – sironeidonsammal eli sirohavusammal ** Thuidium delicatulum – etelänneidonsammal eli etelänhavusammal ** Thuidium recognitum – ahoneidonsammal eli niittyhavusammal ** Thuidium tamariscinum – lehtoneidonsammal eli lehtohavusammal == Lähteet == == Aiheetsa muualla == * Suomen Lajitietokeskus: Thuidiaceae * Luokka:Kasviheimot
Luettelo Gas Gasin moottoripyörämalleista

Tämä artikkeli sisältää luettelon Gas Gasin moottoripyörämalleista. == Mallisto == *Gas Gas EC 50 Rookie * Gas Gas EC 125 * Gas Gas EC 200 * Gas Gas EC 250 * Gas Gas EC 250 4T * Gas Gas EC 300 * Gas Gas EC 300 Nambotin * Gas Gas EC 450 * Gas Gas EC 450 FSR * Gas Gas EC 515 FSR * Gas Gas Halley 125 * Gas Gas Halley 450 * Gas Gas MC 65 * Gas Gas MC 250 * Gas Gas MX 65 * Gas Gas Pampera 125 * Gas Gas SM 125 * Gas Gas TXT 50 * Gas Gas TXT 70 * Gas Gas TXT 80 * Gas Gas TXT 125 * Gas Gas TXT 200 * Gas Gas TXT 250 * Gas Gas TXT 280 * Gas Gas TXT 300 *Gas Gas XC 125 *Gas Gas XC 250 *Gas Gas XC 300 ; Mönkijät *Wild 125 *Wild 200 *Wild 450 *Wild HP 515 Luokka:Gas Gas